# Dia Internacional de l'Audició

El Dia Mundial de l'Audició és una jornada de divulgació que se celebra anualment el dia 3 de març per a divulgar accions en pro de la cura de l'aparell auditiu. Fou promulgat per l'Organització Mundial de la Salut (OMS) i altres organismes i organitzacions l'any 2007 i el primer any en celebrar-se fou el 2013.

## Proclamació

El Dia Mundial de l'Audició va ser instaurat inicialment com el Dia Internacional de la Cura de l'Oïda el 3 de març de 2007, després de la Primera Conferència Internacional sobre Prevenció i Rehabilitació de la Pèrdua Auditiva a Pequín. Un dels principals resultats d'aquesta conferència va ser la Declaració de Pequín, que recomanava establir un dia internacional per a promoure accions globals sobre la cura auditiva i minimitzar la incidència de la pèrdua auditiva. L'OMS, juntament amb el Centre de Recerca de Rehabilitació per a Nens Sords de la Xina (CRRCDC, per les seves sigles en anglès), la Federació de Persones amb Discapacitat de la Xina (CDPF) i altres organitzacions, van promoure aquesta iniciativa. El 2016, es va canviar el nom a Dia Mundial de l'Audició per a reflectir-ne millor l'abast global i l'objectiu.

## Celebració

El 3 de març, a més de rememorar la conferència del 2007, es va triar a causa de la representació visual del nombre 3, com un pictograma en representació d'una orella. La primera vegada que es va celebrar va ser el 3 de març de 2013. Des del seu establiment, ha vist un creixement en la participació d'estats membres i organitzacions associades, realitzant diverses activitats i esdeveniments a nivell mundial.

## Temes

* 2013: Audició sana, vida feliç - Salut auditiva de la gent gran.
* 2014: La cura de l'oïda pot evitar la pèrdua auditiva.
* 2015: Escoltar sense riscos!
* 2016: Pèrdua d'audició en la infantesa.
* 2017: Actuar contra la pèrdua d'audició: una bona inversió.
* 2018: Escolta el futur.
* 2019: Examina la teva audició!
* 2020: No permetis que la pèrdua auditiva et limiti. Escoltar per a tota la vida.
* 2021: Cura de l'audició per a TOTS. Identificar. Rehabilitar. Comunicar-se.
* 2022: Per sentir per a tota la vida, escolta amb cura!
* 2023: Cura de l'oïda i l'audició per a tots! - Fem-ho realitat.
* 2024: Un canvi de mentalitat - Que la cura de l'oïda i l'audició sigui una realitat per a tothom!

## Referències

* 1 2 3 «WHO | International Ear Care Day: 3 March 2014». web.archive.org, 02-03-2014. Arxivat de l'original el 2014-03-02. [Consulta: 18 febrer 2024].
* ↑ Lalit, Samyak. «World Hearing Day: Theme, Objectives, History and Slogans» (en anglès americà). WeCapable, 01-03-2021. Arxivat de l'original el 2024-02-18. [Consulta: 18 febrer 2024].
* ↑ «World Hearing Day» (en castellà). www.who.int. Arxivat de l'original el 2024-03-10. [Consulta: 18 febrer 2024].
* ↑ «WHO | International Ear Care Day: 3 March 2013». web.archive.org, 19-01-2022. Arxivat de l'original el 2022-01-19. [Consulta: 17 febrer 2024].
* ↑ «Wayback Machine Ear Care Can Avoid Hearing Loss». web.archive.org. Arxivat de l'original el 2022-03-02. [Consulta: 17 febrer 2024].
* ↑ «OMS | "Escuchar sin riesgos!"». web.archive.org, 15-07-2020. Arxivat de l'original el 2020-07-15. [Consulta: 17 febrer 2024].
* ↑ «Wayback Machine - Pérdida de Audición en la Niñez». Wayback Machine. Arxivat de l'original el 2016-03-05. [Consulta: 17 febrer 2024].
* ↑ «Wayback Machine - Actuar contra la pérdida de audición: una buena inversión». Wayback Machine. Arxivat de l'original el 2017-03-03. [Consulta: 17 febrer 2024].
* ↑ «World hearing day 2018: Hear the future» (en anglès). www.who.int. Arxivat de l'original el 2023-03-06. [Consulta: 17 febrer 2024].
* ↑ «World Hearing Day 2019: Check your hearing» (en anglès). www.who.int. Arxivat de l'original el 2024-02-17. [Consulta: 17 febrer 2024].
* ↑ «World Hearing Day 2020» (en anglès). www.who.int. Arxivat de l'original el 2024-02-17. [Consulta: 17 febrer 2024].
* ↑ «World Hearing Day 2021» (en anglès). www.who.int. Arxivat de l'original el 2024-02-17. [Consulta: 17 febrer 2024].
* ↑ «Día Mundial de la Audición 2022» (en castellà). www.who.int. Arxivat de l'original el 2024-03-03. [Consulta: 17 febrer 2024].
* ↑ «Día Mundial de la Audición 2023» (en castellà). www.who.int. Arxivat de l'original el 2024-03-03. [Consulta: 17 febrer 2024].
* ↑ «World Hearing Day 2024» (en castellà). www.who.int. Arxivat de l'original el 2024-02-17. [Consulta: 17 febrer 2024].

## Enllaços externs

* World Hearing Day